Wynlandgoed-moord: 'My lewe is vernietig' | Maroela Media
Rohde (47) se regspan het aan die hof gesê die inhegtenisneming was ook baie ontstellend vir Rohde se drie dogters, wat tuis was toe hy by sy huis in Bryanston, Johannesburg, in hegtenis geneem is. Rohde verskyn vandag in die hof op aanklag van moord en regsverydeling in verband met die dood van sy vrou, Susan Rohde (47).
Susan se liggaam is die oggend van 24 Julie in die badkamer van 'n hotel op die Spier-wynlandgoed, buite Stellenbosch, gevind, waar sy met die koord van 'n haartang opgehang is. Die polisie het aanvanklik 'n geregtelike doodsondersoek geopen, maar dit is na 'n saak van moord verander, nadat 'n nadoodse ondersoek gedoen is.
Adv. Peter Mihalik, Rohde se regsverteenwoordiger, het 'n omvattende verklaring, wat deur Rohde onderteken is, aan die hof voorgelê. Mihalik het daarna die inhoud van die verklaring in die hofrekord ingelees.
Volgens die verklaring het 'n private nadoodse ondersoek getoon Susan is dood omdat sy gehang het en nie omdat sy verwurg is, soos beweer word nie. Mihalik het gesê Susan is voorheen gediagnoseer as 'n selfmoordrisiko en die familie is gewaarsku sy het hulp nodig.
Hy het gesê dit is nie in belang van geregtigheid dat Rohde se borgtogaansoek verder uitgestel word soos die staat versoek nie. Volgens Mihalik het Rohde genoeg bewyse aan die owerhede gegee om sy onskuld te bewys.
Hy het ook gesê die speurder wat Rohde sonder 'n lasbrief in hegtenis geneem het, het dit gedoen in opdrag van 'n senior beampte verbonde aan die Wes-Kaapse direktoraat vir openbare vervolging.
Die saak sal Donderdagmiddag hervat word.
#JasonRohde #eNCA Rohde seated in the dock, awaiting the magistrate pic.twitter.com/bX88qKBKbn
— Leigh-Anne Jansen (@LA_JANSEN) August 25, 2016
Hoe lyk dit dan nou of die man onskuldig is? En die ondersoek beamptes en die wat die nadoodse ondersoek gedoen het,het weereens halwe werk gedoen???
Dit wat in die duister is sal na die lig kom… wees verseker as die man onskuldig is dan sal sy onskuld bewys word…
Ek het so 'n idee hierdie man is onskuldig.
Nou-ja…waar is al die kommentators op die vorige berig wat die man sommer klaar veroordeel en gestraf het? Voor al die FEITE nie daar is moet mens maar versigtig wees met daai vingertjies
Nou wonder ek net hoekom so n mooi vrou met drie pragtige kinders haar sommer self sal hang en al was sy n selfmoordrisiko hoekom het sy nie behandeling gekry nie is dit dan nie haar man wat haar moet ondersteun nie en wat het haar so onstel dat sy so geraak het as dit so is !!! Ek sluk swaar aan die storie n vrou is n vegter en gee nie sommer op nie al gaan dit hoe sleg!!!!!